Diari Oficial de la Generalitat Valenciana


Sumari del DOGV 9974, del 04-11-2024 (2024/11677)

RESOLUCIÓ de 23 d’octubre de 2024, de la Direcció General d’Innovació i Inclusió Educativa, per la qual es publica la relació de centres que compleixen o no compleixen els requisits de continuïtat del segon any d’implementació, durant el curs escolar 2024-2025, que havien sigut seleccionats mitjançant la Resolució de 13 de setembre de 2023, de la directora general d’Innovació i Inclusió Educativa per la qual es va resoldre la convocatòria d’assignacions econòmiques per a desenvolupar PIIE biennals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9974

Data del DOGV
:   04-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11718

CVE
:   OMDV-M-4366-75027

Data del document
:   23-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament
    * programa d'ensenyament

Per Resolució de 24 de març de 2023, de la Conselleria d’Educació, Cultura i Esport, es van convocar assignacions econòmiques per a desenvolupar projectes d’investigació i innovació educativa biennals en centres docents no universitaris de titularitat pública de la Generalitat, durant els cursos 2023-2024 i 2024-2025. (DOGV núm. 9564, de 29.03.2023).

Posteriorment, per Resolució de 13 de setembre de 2023, de la directora general d’Innovació i Inclusió Educativa, es va resoldre la convocatòria d’assignacions econòmiques per a desenvolupar projectes d’investigació i innovació educativa biennals en centres docents no universitaris de titularitat pública de la Generalitat, durant els cursos 2023-2024 i 2024-2025. (DOGV núm. 9686, de 19.09.2023)

Una vegada transcorregut el termini de justificació del primer any d’implementació del curs escolar 2023-2024 i, havent comprovat totes les justificacions aportades pels centres beneficiaris, d’acord amb l’apartat resolutiu catorzé de la Resolució de 24 de març de 2023, de convocatòria, el dia 19 de juliol de 2024 es va publicar en la pàgina d’Innovació de la Conselleria amb competències en matèria d’educació la Resolució provisional de la Subdirecció General d’Innovació i Qualitat Educativa, per la qual es publica la relació de centres que compleixen o no compleixen els requisits per a la continuïtat del segon any d’implementació del projecte d’investigació i innovació educativa biennal, seleccionats mitjançant la Resolució de 13 de setembre de 2023, de la directora general d’Innovació i Inclusió Educativa, es va resoldre la convocatòria d’assignacions econòmiques per a desenvolupar projectes d’investigació i innovació educativa biennals en centres docents no universitaris de titularitat pública de la Generalitat, durant els cursos 2023-2024 i 2024-2025.

Esta Resolució provisional va obrir un període d’al·legacions per als projectes dels centres educatius que no complien els requisits per a la continuïtat del segon any d’implementació, tenint en compte els apartats resolutius dotzé i quinzé de la Resolució de 24 de març de 2023, de convocatòria.

Una vegada estudiades i valorades les al·legacions esmentades, es publica la present resolució en què es relacionen els projectes de centres educatius que tenen concedida la seua continuïtat amb la dotació corresponent per al segon any d’implementació del projecte durant curs escolar 2024-2025, així com els projectes dels centres educatius que no tenen concedida la continuïtat i el motiu de l’exclusió.

Vista la proposta de resolució definitiva de data 10 d’octubre de 2024, elevada per l'òrgan instructor de la convocatòria d’assignacions econòmiques per la qual es publica la relació de centres que compleixen o no compleixen els requisits per a la continuïtat del segon any d’implementació (curs 2024-2025) dels projectes d’investigació i innovació educativa biennals, seleccionats mitjançant la Resolució de 13 de setembre de 2023.

En virtut del que disposa l’apartat catorzé de la Resolució de 24 de març de 2023, de la convocatòria, i d'acord amb l’apartat vinté que conté la delegació per a resoldre la convocatòria,

RESOLC

*Primer*

Assignar als projectes seleccionats dels centres públics de la Generalitat que figuren en l'Annex I d’esta resolució les quanties econòmiques que s’indiquen en cada cas, per al curs escolar 2024-2025, les quals s'abonaran amb caràcter de despesa extraordinària de funcionament, a càrrec del capítol II del subprograma pressupostari 421E00, del pressupost de la Generalitat per a l’exercici 2024, dotat amb un import global màxim d’1.500.000 €., dels quals, segons la tipologia del projecte, 400.000 € corresponen a projectes d’investigació i innovació educativa globals (PIIE global), i 1.100.000 € corresponen a projectes d’investigació i innovació educativa (PIIE).

D’estos, s’hi assignen 392.452,40 € als PIIE global, amb un romanent de 7.547,60 €, que passa a sumar-se a l’import dels PIIE.

Als PIIE, se’ls hi assignen 1.107.500,42 €, quedant un romanent de 47,18 €.

El total de la quantitat assignada preliminar és de 1.499.952,82 €, tot i que després del repartiment, s’ha procedit a minorar les quanties corresponents als centres educatius que no havien justificat la seua inversió en el primer curs d’implementació. La quantitat total minorada és de 26.186,91 €. Per la qual cosa, la quantitat total assignada és de 1.473.765,91 €.

*Segon*

Relacionar en l’annex II el projectes no seleccionats amb el motiu d’exclusió.

*Tercer*

El pagament de les assignacions econòmiques, es realitzarà per transferència bancària al centre docent per mitjà d’ordre de pagament en ferm, a proposta de la Conselleria d’Educació, Cultura, Universitats i Ocupació, a càrrec del pressupost anual de l’exercici 2024, tal com estableixen els apartats resolutius cinqué, onzé i dotzé de la convocatòria.

*Quart. Efectes*

Esta resolució produirà efectes a partir de l’endemà de ser publicada en el *Diari Oficial de la Generalitat Valenciana*.

Contra la present resolució, que esgota la via administrativa, es podrà interposar un recurs contenciós administratiu, en el termini de dos mesos a comptar de l’endemà de la publicació, de conformitat amb el que disposa l’article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d’este mateix òrgan, en el termini d’un mes comptat en el mateixos termes, de conformitat amb el que disposa la legislació vigent en matèria de procediment administratiu comú. Tot això, sense perjuí que les persones interessades puguen presentar qualsevol altre recurs que estimen pertinent.

  

València, 23 d'octubre de 2024

María del Rosario Escrig Llinares

Directora general d’Innovació i Inclusió Educativa

Esta disposició conté annexos. Consulteu-ne la versió en PDF.